Ján Drgonec

Doc. JUDr. Ján Drgonec, DrSc. (* 20. apríl 1952) je slovenský ústavný právnik, emeritný sudca Ústavného súdu Slovenskej republiky, bývalý poslanec Národnej rady Slovenskej republiky a bývalý člen Súdnej rady Slovenskej republiky. Je advokátom.

 Raná kariéra 
Právo vyštudoval na Univerzite Komenského v Bratislave. Potom pôsobil 15 rokov (1977 – 1992) ako vedecký pracovník Ústavu štátu a práva Slovenskej akadémie vied. Začínal ako interný vedecký ašpirant a skončil vo funkcii vedúceho oddelenia občianskeho a obchodného práva. Ako najmladší právnik v Československu tam v roku 1991 získal vedeckú hodnosť DrSc.

 Ústavný súd Slovenskej republiky 
Ján Drgonec vykonával od 21. januára 1993 do 21. januára 2000 funkciu sudcu Ústavného súdu Slovenskej republiky. 

 Ďalšia kariéra 
V rokoch 2002 – 2007 bol členom Súdnej rady Slovenskej republiky vymenovaným vládou Slovenskej republiky. Vo volebnom období 2002 – 2006 bol zvolený za poslanca Národnej rady Slovenskej republiky za Alianciu nového občana. V máji 2005 z Aliancie nového občana vystúpil a pôsobil ďalej ako nezávislý poslanec. Bol predsedom Ústavnoprávneho výboru Národnej rady Slovenskej republiky a členom Výboru Národnej rady Slovenskej republiky pre nezlučiteľnosť funkcií.
V marci 2023 sa rozhodol kandidovať na prezidenta SR..

 Publikačná činnosť 
Ján Drgonec ja autorom rozsiahleho komentára k Ústave Slovenskej republiky (vyd. 2004, 2007, 2012, 2015). Napísal diela týkajúce sa práv a slobôd ľudí (Základné práva a slobody podľa Ústavy Slovenskej republiky. Zväzok 1, 1997; Základné práva a slobody podľa Ústavy Slovenskej republiky. Zväzok 2, 1999; Sloboda prejavu a sloboda po prejave, 2013), slovenského ústavného súdnictva (Konanie pred Ústavným súdom Slovenskej republiky, 2008, 2012; Ochrana ústavnosti Ústavným súdom Slovenskej republiky, 2010), mediálneho práva (Tlačové právo na Slovensku, 1995; Základy masmediálneho práva, 2008). Okrem odbornej literatúry napísal aj humorno-satiristické diela ako Uzol na viazanke nesmie byť väčší ako hlava, Sme iní ako tí pred nami alebo Múdri muži neskáču z mrakodrapu.

 Zdroje 

Kategória:Narodenia v 1952
Kategória:Absolventi Právnickej fakulty Univerzity Komenského v Bratislave
Kategória:Sudcovia Ústavného súdu SR
Kategória:Slovenskí politici
Kategória:Politici ANO
Kategória:Poslanci NR SR (2002 – 2006)
Kategória:Slovenskí advokáti
Kategória:Pracovníci Slovenskej akadémie vied